smcproject/ml-wiki-sentences huggingface dataset:
പാലക്കാട് ജില്ലയിൽ നിന്ന് കണ്ണാടി, എലപ്പുളളി, അകത്തേത്തറ, ആലപ്പുഴയില് നിന്ന് പാലമേല്, ചെറിയനാട്, കഞ്ഞിക്കുഴി, തൃശ്ശൂര് ജില്ലയില് നിന്ന് കൊരട്ടി, അടാട്ട്, വയനാട് ജില്ലയില് നിന്ന് മീനങ്ങാടി, മാനന്തവാടി, മലപ്പുറത്തു നിന്ന് നിലമ്പൂര്, കോഴിക്കോട് നിന്ന് കൊടിയത്തൂര് തിരുവനന്തപുരത്ത് നിന്ന് ആര്യനാട്, കുന്നത്തുകാല്, കൊല്ലത്ത് നിന്ന് ശൂരനാട് വടക്ക് എന്നീ പഞ്ചായത്തുകളാണ് രണ്ടാം ഘട്ടത്തിലേക്ക് തെരഞ്ഞെടുക്കപ്പെട്ടത്.
വിജയികൾ പഞ്ചായത്ത്‌ ഒന്നാം സ്ഥാനം: എലപ്പുള്ളി ഗ്രാമപഞ്ചായത്ത് പാലക്കാട് ജില്ല രണ്ടാം സ്ഥാനം: അകത്തേത്തറ ഗ്രാമപഞ്ചായത്ത് പാലക്കാട് ജില്ല മൂന്നാം സ്ഥാനം: അടാട്ട് ഗ്രാമപഞ്ചായത്ത് തൃശ്ശൂർ  ജില്ല മുനിസിപ്പാലിറ്റി ഒന്നാം സ്ഥാനം: ഒറ്റപ്പാലം മുനിസിപ്പാലിറ്റി രണ്ടാം സ്ഥാനം: മലപ്പുറം മുനിസിപ്പാലിറ്റി അവലംബം http://greenkeralam1.blogspot%5Bപ്രവർത്തിക്കാത്ത+കണ്ണി%5D .
www.greenkeralaexpress.org പുറത്തേക്കുള്ള കണ്ണികൾ സംപ്രേഷണം ചെയ്ത പരിപാടികൾ യു-ട്യൂബ് ചാനലിൽ
ഗ്രീൻ ഡെ
ഒരു അമേരിക്കൻ പങ്ക് റോക്ക് സംഗീത സംഘമാണ് ഗ്രീൻ ഡെ .
ഗായകനും ഗിറ്റാറിസ്റ്റുമായ ബില്ലി ജോ ആംസ്ട്രോങ് ബാസ് ഗിറ്റാറിസ്റ്റായ മൈക്ക് ഡിർന്റ് എന്നിവർ ചേർന്ന് 1986 ലാണ് ഇത് സ്ഥാപിച്ചത്
ലോകമെമ്പാടുമായി 8.5 കോടി ആൽബങ്ങൾ ഗ്രീൻ ഡെ തങ്ങളുടെതായി വിറ്റഴിച്ചിട്ടുണ്ട്.
അഞ്ച് ഗ്രാമി പുരസ്കാരം നേടിയിട്ടുള്ള ഇവർ മൂന്നു തവണ ടോണി പുരസ്കാരത്തിനും നാമനിർദ്ദേശം നേടിയിട്ടുണ്ട്.
2015-ൽ ഇവർ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപ്പെട്ടു.
ഗ്രീൻ ടീ ഇംഗ്ലീഷ് വിലാസം https://ml.wikipedia.org/wiki/Green_tea ഗ്രീൻ ടീ ഇലകളും പാനീയവും
തേയില ഉപയോഗിച്ചുണ്ടാക്കുന്ന ഒരു തരം പാനീയമാണ് ഗ്രീൻ ടീ .
ഇലകൾ ഉണക്കി ആവി കയറ്റിയാണ് ഗ്രീൻ ടീ തയ്യാറാക്കുന്നത്.
സാധാരണ ചായ പോലെ അധിക സംസ്കരണ പ്രക്രിയകൾ ഇല്ലാതെയാണ് ഇത് തയ്യാറാക്കുന്നത്.
അതിനാൽ ചായയിൽ നിന്നും ആന്റിഓക്സിഡന്റായ കാറ്റെച്ചിനും അതിലെ തന്നെ പ്രധാന ഘടകമായ എപിഗാലോ കാറ്റെച്ചിൻ -3 ഗാലെറ്റ് ( ഇ.ജി.സി.ജി. ) കൂടുതലായി കാണപ്പെടും.
പ്രമേഹം , ശരീരത്തിലെ കൊഴുപ്പിന്റെ അളവ് എന്നിവ കുറയ്ക്കാൻ സഹായിക്കുന്നു.
ഗ്രീൻടീ ശരീരത്തിന്റെ പ്രതിരോധ ശക്തി വർദ്ധിപ്പിക്കാനും സഹായിക്കുന്നു.
ഗ്രീൻ ടീ തയ്യാറാക്കിയ ഉടൻ തന്നെ കുടിക്കണം.
അല്ലാത്ത പക്ഷം അതിലെ ആന്റിഓക്സിഡന്റുകൾ നഷ്ടമാകും.
ഗ്രീൻ ടീയിൽ കഫീൻ, പോളിഫിനോൾ എന്നിവ കൂടുതലായി അടങ്ങിയിരിക്കുന്നതിനാൽ ദഹനക്കേട്, ഉറക്കക്കുറവ്, ഹ്യദയത്തിനുണ്ടാവുന്ന പ്രശ്നങ്ങൾ എന്നിവ ഇതിന്റെ അമിത ഉപയോഗം മൂലം ഉണ്ടാകാൻ കാരണമാകും.
അവലംബം പുറത്തേക്കുള്ള കണ്ണികൾ Green Tea (an overview from the University of Maryland Medical Center) Archived 2008-07-06 at the Wayback Machine .
Green Tea's cancer fighting potential (audio interview) Archived 2013-01-20 at the Wayback Machine .
WebMD review about the health benefits of green tea
ഗ്രീൻ ഡോട്ട് വെജിറ്റേറിയൻ അടയാളം ഇംഗ്ലീഷ് വിലാസം https://ml.wikipedia.org/wiki/Green_Dot_(symbol) ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പായ്ക്ക്‌ ചെയ്ത ഭക്ഷണസാധനങ്ങൾക്ക്‌ ഭാരതത്തിൽ നിയമപരമായി അത്‌ സസ്യാഹാരമാണോ മാംസാഹാരമാണോ എന്ന്‌ വ്യക്തമാക്കി അടയാളപ്പെടുത്തേണ്ടതുണ്ട്‌.
ഈ അടയാളങ്ങൾ പ്രചാരത്തിൽ വന്നത്‌ 2006 ൽ നിലവിൽ വന്ന 'ഇന്ത്യാ ഗവൺമണ്റ്റ്‌ ഫൂഡ്‌ സേഫ്റ്റി ആൻറ്  സ്റ്റാൻഡേഡേഡ്സിൻറെ ഭാഗമായിട്ടാണ്‌. (പായ്ക്കേജിംഗ്   ആൻഡ്‌ ലേബലിംങ്ങ്‌ ആക്ട്‌) . ഈ നിയമപ്രകാരം സസ്യാഹാരം ഒരു പച്ച മുദ്രയാലും മാംസാഹാരം തവിട്ട്‌ (ബ്രൌൺ)മുദ്രയാലും അടയാളപ്പെടുത്തിയിരിക്കണം. ഇപ്പോഴത്തെ സ്കീം പ്രകാരം മുട്ടയും പാലുൽപന്നങ്ങളും വേർതിരിച്ചറിയാൻ സാധിക്കത്തക്ക ചിഹ്നങ്ങളൊന്നും നിലവിലില്ല. മുട്ട ചേർന്ന ആഹാരവസ്തുക്കൾ മാംസാഹാരത്തിൻറെ  വിഭാഗത്തിലും പാലുൽപ്പന്നങ്ങൽ സസ്യാഹാര വിഭാഗത്തിലും പെടുന്നു. ഈ നിയമത്തെ ദുരുപയോഗപ്പെടുത്തുന്ന പ്രവണതയും വിപണിയിൽ കാണുവാനുണ്ട്‌. സസ്യജന്യമായ ഒരു വസ്തുപോലും ചേർക്കാത്ത ടൂത്പേസ്റ്റുകൾ ' വെജിറ്റേറിയൻ' മുദ്രയുമായി വിപണിയിൽ ഉണ്ട്‌.
ഇത്‌ സസ്യാഹാരപ്രിയരായ മദ്ധ്യവർഗ്ഗത്തെ ആകർഷിക്കാനല്ലാതെ മറ്റൊന്നിനുമല്ല.
അതുപോലെ 100% വെജിറ്റേറിയൻ ആയ  ബാർസോപ്പുകളും ഇറങ്ങിയിട്ടുണ്ട്‌.
കേരളത്തിൽ നിന്നും ഇറങ്ങുന്ന അതിപ്രശസ്തമായ ഒരു  ബ്രാൻഡഡ്‌ ഹെർബൽ ഓയിൽ, മുടികൊഴിച്ചിലിന്‌ ഉത്തമമായ എണ്ണയാണു്‌ തങ്ങളുടേത്‌ എന്നു്‌ അവകാശപ്പെടുന്നു.
ഇതിൻറെ  വിലയോ, സാധാരണക്കാരനു്‌ താങ്ങാൻ പറ്റുന്നതിനപ്പുറവും !.
ഈ ഉൽപന്നത്തിൻറെ  ലേബലിലും കാണാം ഗ്രീൻ ഡോട്ട്‌ വെജിറ്റേറിയൻ മാർക്ക്‌.
ഗ്രാവിറ്റി അണക്കെട്ട് Willow Creek Dam in Oregon , a roller-compacted concrete gravity dam
കോൺക്രീറ്റ് അല്ലെങ്കിൽ കല്ല് ഉപയോഗിച്ച് നിർമ്മിച്ച ഡാമാണ് ഗ്രാവിറ്റി ഡാം, പ്രധാനമായും വസ്തുക്കളുടെ ഭാരം മാത്രം ഉപയോഗിച്ച് വെള്ളം തള്ളിവിടുന്ന തിരശ്ചീന സമ്മർദ്ദത്തെ പ്രതിരോധിക്കാൻ ഇത് സഹായിക്കുന്നു.
ഗ്രാവിറ്റി ഡാമുകൾ പല കാരണങ്ങളാൽ ഉപയോഗപ്രദമാണ്.
ഗുരുത്വാകർഷണ അണക്കെട്ടുകൾ ശൈത്യകാലത്തും വസന്തകാലത്തും ഒരു നദിയിൽ മഞ്ഞ് ഉരുകുന്നത് നിയന്ത്രിക്കാൻ സഹായിക്കുന്നു, വേനൽക്കാലത്ത് അവ വെള്ളം സംഭരിക്കുന്നു.
ഗുരുത്വാകർഷണ അണക്കെട്ടുകൾ ഇല്ലെങ്കിൽ, ശൈത്യകാലത്ത് മഞ്ഞ് ഉരുകുകയും, മഞ്ഞുവീഴ്ച പോലൊന്ന് സംഭവിച്ച് ഒടുവിൽ താഴേക്ക് ഒരു തടാകത്തിലേക്കോ നദിയിലേക്കോ സമുദ്രത്തിലേക്കോ ഒഴുകുകയും ചെയ്യും.
ഇത് മിക്കവാറും പ്രകൃതി നാശങ്ങൾ ഉണ്ടാക്കും.
ഗ്രാവിറ്റി ഡാമുകൾ രൂപകൽപ്പന ചെയ്‌തിരിക്കുന്ന അണക്കെട്ടിന്റെ ഓരോ വിഭാഗവും സ്ഥിരതയുള്ളതും മറ്റേതൊരു ഡാം വിഭാഗത്തിൽ നിന്നും സ്വതന്ത്രവുമാണ്.
ഗ്രാമർ ഓഫ് ദ മലബാർ ലാംഗ്വേജ് ഇംഗ്ലീഷ് വിലാസം https://ml.wikipedia.org/wiki/Grammar_of_the_Malabar_Language
മലയാളഭാഷാവ്യാകരണത്തെക്കുറിച്ച് ഇംഗ്ലീഷിൽ എഴുതപ്പെട്ട ആദ്യത്തെ  ഗ്രന്ഥമാണ്, ഗ്രാമർ ഓഫ് ദ മലബാർ ലാംഗ്വേജ് .
ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ബോംബെ ആസ്ഥാനത്തിൽ ഡോക്ടറായിരുന്ന റോബർട്ട് ഡ്രമ്മണ്ട് ആണ് ഈ വ്യാകരണ ഗ്രന്ഥത്തിന്റെ കർത്താവ്.
Grammar of the Malabar Language എന്നാണ് ഇംഗ്ലീഷ് പേര്.
ഈസ്റ്റിന്ത്യാ കമ്പനിയുടെ മെഡിക്കൽ എസ്റ്റാബ്ലിഷ്മെന്റാണ് ഗ്രാമർ ഓഫ് ദ മലബാർ ലാംഗ്വേജ് പ്രസിദ്ധീകരിച്ചത്.1799-ൽ ബോംബെയിലെ കുറിയർ പ്രിന്റിങ്ങ് ഓഫീസാണ് പുസ്തകം അച്ചടിച്ചത് പുറത്തിറക്കിയത് .
കുറച്ചൊക്കെ മലയാളം മുൻപ് തന്നെ പഠിച്ചിരുന്ന റോബർട്ട് ഡ്രമ്മണ്ട് 1796- ൽ കേരളത്തിലെത്തി.
വരാപ്പുഴയിലെ ബിഷപ്പ് ലൂയിസിന്റെ അതിഥിയായി താമസിച്ച് വ്യാകരണ പഠനം തുടർന്നു.
ഉദ്യോഗസ്ഥനായ തോമസ് മോറിസ് കീറ്റിന്റെ സഹായം ഇക്കാര്യത്തിൽ ഏറെ ഉപയോഗപ്പെടുത്തി .
പതിനെട്ടാം നൂറ്റാണ്ടിന്റെ ഒടുവിൽ മൈസൂർ ഇംഗ്ലീഷ് ആധിപത്യത്തിൽ അമർന്നു.
അങ്ങനെ മൈസൂരിന്റെ കീഴിലായിരുന്ന മലബാറിലും ഈസ്റ്റിന്ത്യാകമ്പനിയുടെ ഭരണം നിലവിൽ വന്നു.
ഈ സാഹചര്യത്തിൽ സാമാന്യ ജനതയുടെ സമ്മതി കരസ്ഥമാക്കാനും അവരെ നയപരമായി കീഴടക്കാനും പറ്റിയ മികച്ച ഉപാധി എന്ന നിലയിൽ മലയാള ഭാഷാ പഠനത്തിന് മുൻഗണന കൈവന്നു.
അങ്ങനെയാണ് ഡ്രമ്മണ്ട് ഈസ്റ്റിന്ത്യാകമ്പനിയുടെ ഔദ്യോഗിക വിവർത്തകനായി നിയമിക്കപ്പെടത്.
അദ്ദേഹം മലയാളം വാക്കുകൾ മലയാള ലിപിയിൽതന്നെ എഴിതിയിട്ട് അടുത്തു തന്നെ ഇംഗ്ലീഷ് ലിപിയിൽ ലിപ്യന്തരണം ചെയ്ത രൂപം കൊടുക്കുകയാണ് ഈ ഗ്രന്ഥത്തിൽ ചെയ്തിട്ടുള്ളത്.
ഉദാ:ശക്തി -shakti.
ഈ പുസ്തകത്തിനാവശ്യമായ ഫോണ്ടുകൾ നിർമ്മിച്ചത് ഭെരംജീ ജീജാഭായി എന്ന പാഴ്സിയാണെന്ന് കരുതുന്നു.
മലയാളത്തിന്റെ ആദ്യ വ്യാകരണ ഗ്രന്ഥം ഒരിറ്റലിക്കാരൻ ലത്തീൻ ഭാഷയിൽ എഴുതിയ ഗ്രന്ഥമാണെന്നാണ് പൗലിനോസ് പാതിരി പറയുന്നത്.
വരാപ്പുഴ മെത്രാപ്പൊലീത്തയായിരുന്ന ആഞ്ജലോസ് ഫ്രാൻസിസ് ആണതിന്റെ ഗ്രന്ഥകാരൻ.
ഗ്രമാത്തിക്കാ ലിംഗ്വേ വുൾഗാരിസ് മലബാറിച്ചേ എന്ന താൾ കാണുക.
പുറത്തേക്കുള്ള കണ്ണികൾ പുസ്തകം വിക്കികോമൺസിൽ ഗ്രാമർ ഓഫ് ദ മലബാർ ലാംഗ്വേജ് - ഗൂഗ്‌ൾ  ഇ-ബുക് അവലംബം
ഗ്രാറ്റിസ് - ലിബ്രേ അന്തരം ഇംഗ്ലീഷ് വിലാസം https://ml.wikipedia.org/wiki/Gratis_versus_libre ഇസമ്മിറ്റ് 2008-ലെ സൗജന്യ ബിയർ വിൽപന "സ്വാതന്ത്ര്യം പോലെ സൗജന്യമാണ്, സൗജന്യ ബിയറിലെ പോലെ സൗജന്യമല്ല" എന്ന് ചിത്രീകരിക്കുന്നു: പാചകക്കുറിപ്പും ലേബലും CC-BY-SA ("സ്വാതന്ത്ര്യം പോലെ സൗജന്യം") എന്നതിന് കീഴിൽ പരസ്യമായി പങ്കിട്ടു, എന്നാൽ സൗജന്യമല്ല ("സൗജന്യത്തിന് തുല്ല്യം സൗജന്യ ബിയർ") കാരണം ബിയർ 500 യെന്നിന് വിൽക്കുന്നു.
റിച്ചാർഡ് സ്റ്റാൾമാൻ തന്റെ പ്രസിദ്ധമായ വാചകം ഒരു ബിയർ ഗ്ലാസ് കൊണ്ട് ചിത്രീകരിക്കുന്നു "സ്വതന്ത്രമായ സംസാരത്തിലെന്ന പോലെ സ്വതന്ത്രമായി ചിന്തിക്കുക, ഫ്രീ ബിയർ അല്ല".
ബ്രസ്സൽസ്, RMLL, 9 ജൂലൈ 2013
ഇംഗ്ലീഷിൽ സ്വതന്ത്രം, സൗജന്യം എന്നീ അർത്ഥങ്ങൾ കല്പിക്കാവുന്ന ഫ്രീ ("Free") എന്ന പദത്തിന്റെ ഈ അർത്ഥത്തെ വിവേചിക്കാൻ കുറിക്കുന്നതാണ് ഗ്രാറ്റിസ് - ലിബ്രേ അന്തരം (Gratis versus libre).
പകർപ്പവകാശം, പേറ്റന്റ് മുതലായവ സംബന്ധിക്കുന്ന നിയമസംഹിതകളിലും മറ്റുമാണ് കൂടുതലായി ഈ പദം ഉപയോഗിക്കുന്നത്.
സ്വതന്ത്ര സോഫ്‌റ്റ്‌വെയർ, ഓപ്പൺ സോഴ്‌സ് കമ്മ്യൂണിറ്റികൾ, അതുപോലെ തന്നെ വിശാലമായ ഫ്രീ കൾച്ചറൽ മൂവ്മെന്റ് എന്നിവയിലെ ലൈസൻസുകളും നിയമപരമായ നിയന്ത്രണങ്ങളും അനുസരിച്ച് ബൗദ്ധിക സ്വത്തവകാശത്തെ, പ്രത്യേകിച്ച് കമ്പ്യൂട്ടർ പ്രോഗ്രാമുകളെ തരംതിരിക്കാൻ ഗ്രാറ്റിസ്, ലിബ്രെ എന്നീ പദങ്ങൾ ഉപയോഗിക്കാം.
ഉദാഹരണത്തിന്, സ്വതന്ത്ര സോഫ്റ്റ്‌വെയറിൽ നിന്ന് (സോഫ്റ്റ്‌വെയർ ലിബ്രെ) ഫ്രീവെയറിനെ (സോഫ്റ്റ്‌വെയർ സൗജന്യമായി) വേർതിരിച്ചറിയാൻ അവ ഉപയോഗിക്കുന്നു.
സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ പിതാവായ റിച്ചാർഡ് സ്റ്റാൾമാൻ ഇവയെ വിവേചിക്കാൻ "സ്വതന്ത്ര ഭാഷണത്തിലുള്ളത് പോലെ ചിന്തിക്കൂ, സൗജന്യ ബിയറിലേതു പോലെയല്ല" ("Think free as in free speech, not free beer.") എന്ന് പറഞ്ഞിട്ടുണ്ട്.
ഗ്രാറ്റിസ്
ഇംഗ്ലീഷിലെ ഗ്രാറ്റിസ് വിവിധ റൊമാൻസ്, ജർമ്മനിക് ഭാഷകളിൽ നിന്ന് സ്വീകരിച്ചു, ആത്യന്തികമായി ലാറ്റിനിലെ ഗ്രാറ്റിയ എന്ന ആദ്യ ഡിക്ലെൻഷൻ നാമത്തിന്റെ ബഹുവചനമായ അബ്ലേറ്റീവ്, ഡേറ്റീവ് രൂപത്തിൽ ഇറങ്ങി.
ചില ചരക്കുകളോ സേവനങ്ങളോ പേയ്‌മെന്റിന്റെ ആവശ്യമില്ലാതെ വിതരണം ചെയ്യുന്നു എന്ന അർത്ഥത്തിൽ "സൗജന്യമാണ്" എന്നർത്ഥം.
ലിബറെ
ഇംഗ്ലീഷിലെ Libre /ˈliːbrə/ വിവിധ റൊമാൻസ് ഭാഷകളിൽ നിന്ന് സ്വീകരിച്ചതാണ്, ആത്യന്തികമായി ലാറ്റിൻ പദമായ ലിബെറി(līber)-ൽ നിന്നാണ്; അതിന്റെ ഉത്ഭവം സ്വാതന്ത്ര്യവുമായി ബന്ധപ്പെട്ടിരിക്കുന്നു.
"സ്വാതന്ത്ര്യം" എന്നതുപോലെ "സ്വാതന്ത്ര്യത്തിന്റെ അവസ്ഥയെ" ഇത് സൂചിപ്പിക്കുന്നു.
ഓക്സ്ഫോർഡ് ഇംഗ്ലീഷ് നിഘണ്ടു (OED) ലിബറിനെ കാലഹരണപ്പെട്ടതായി കണക്കാക്കുന്നു, എന്നാൽ ഈ വാക്ക് പരിമിതമായ ഉപയോഗത്തിലേക്ക് തിരികെ വന്നിരിക്കുന്നു.
സൗജന്യത്തിൽ നിന്ന് വ്യത്യസ്തമായി, ലിബ്രെ കുറച്ച് ഇംഗ്ലീഷ് നിഘണ്ടുക്കളിൽ പ്രത്യക്ഷപ്പെടുന്നു, "സ്വാതന്ത്ര്യം" എന്ന് പ്രത്യേകമായി സൂചിപ്പിക്കുന്ന മറ്റൊരു ഇംഗ്ലീഷ് ഒറ്റവാക്കിൽ നാമവിശേഷണം ഇല്ലെങ്കിലും, "പണച്ചെലവില്ലാതെ" എന്ന അർത്ഥവുമില്ല.
അവലംബം ↑ ↑ OED.com , OED definition of libre : "Obs. Of the will: Free".
Access to the OED is libre, but not gratis.
ഗ്രാവിറ്റിനോ
അതിസമമിതിയേയും   പൊതു ആപേക്ഷികതാസിദ്ധാന്തത്തെയും   യോജിപ്പിച്ച അതിഭൂഗുരുത്വസിദ്ധാന്തങ്ങൾ   പ്രവചിച്ച കണികകളാണ് ഗ്രാവിറ്റിനോകൾ
ഗ്രാവിറ്റോണുകളുടെ  അതിസമമിതി  പങ്കാളികളായ ഈ ഫെർമിയോണുകളുടെ ചക്രണം(spin) 2/3 ആണ്.
അതിഭൂഗുരുത്വ പരസ്പരവർത്തനങ്ങളിലെ  വാഹകരാണ്  ഗ്രാവിറ്റിനോകൾ.
അതായത്  വൈദ്യുതകാന്തിക ബലത്തിൽ ഫോട്ടോണുകളും  ഗുരുത്വബലത്തിൽ  ഗ്രാവിറ്റോണുകളും  വാഹകരാകുന്നതു  പോലെ.
ഇരുണ്ട ദ്രവ്യത്തിലെ   നിയുക്ത കക്ഷികളാണ്  ഗ്രാവിറ്റോണുകളെങ്കിലും  അവ  പ്രപഞ്ചത്തിന്റെ  ആദിയിൽ  തന്നെ    സൃഷ്ടിക്കപ്പെട്ടിരുന്നു.
കണക്കുകൾ   അനുസരിച്ച്   അവയുടെ  സാന്ദ്രത   ഇരുണ്ടദ്രവ്യത്തിന്റെ   ശരാശരി   സാന്ദ്രതയെക്കാൾ   വളരെ   കൂടുതലാണ് (ഇത് ഗ്രാവിറ്റിനോകൾ  സ്ഥായി   ഉള്ളവയാണെങ്കിലുള്ള  അവസ്ഥയാണ്) ഗ്രാവിറ്റിനോകൾ   സ്ഥായി  ഉള്ളവ  അല്ലെങ്കിൽ,  അവയുടെ  അപചയംമൂലം   ഇരുണ്ടദ്രവ്യ  സാന്ദ്രതയിലേക്ക്   വേണ്ടത്ര  സംഭാവന   ചെയ്യാൻ  അവയ്ക്ക്  കഴിയാതെ   വരും.
പക്ഷേ,    കണക്കുകൾ    അനുസരിച്ച്    അപചയത്തിനു   വേണ്ടി    വരുന്ന   സമയം     ആണവ സംശ്ലഷണയുഗത്തേക്കാൾ (Nucleosynthesis Era) നീണ്ടതാണ്.
അതായത്  സ്ഥായി   ഉള്ളവയല്ലെങ്കിൽ    അപചയപ്രകിയയുടെ  അനന്തരഫലമായി    അണുകേന്ദ്രങ്ങൾ   ഉന്മൂലനം   ചെയ്യപ്പെട്ട്   പ്രപഞ്ചം   ഹൈഡ്രജൻ   മാത്രമുള്ള   ഒന്നായി   തീരുമായിരുന്നു.
അങ്ങനെ    നക്ഷത്രരൂപികരണം    അസാദ്ധ്യമായി    തീരുമായിരുന്നു.
അതുകൊണ്ട്    യാഥാർത്ഥ്യങ്ങളുമായി    പൊരുത്തപ്പെടാത്ത,   ഗ്രാവിറ്റിനോകളുടെ   സ്ഥായിയില്ലാത്ത    അവസ്ഥയെ   നിരാകരിക്കേണ്ടി    വരുന്നു.
ഗ്രാവിറ്റേഷനൽ ലെൻസ് ഇംഗ്ലീഷ് വിലാസം https://ml.wikipedia.org/wiki/Gravitational_lens
വളരെ വിദൂരമായ പ്രകാശസ്രോതസ്സിൽ ( ക്വാസാർ പോലുള്ളവയിൽ) നിന്നുമുള്ള പ്രകാശം വീക്ഷകനും പ്രാകാശസ്രോതസ്സിനുമിടയിൽ വളരെ പിണ്ഡമേറിയ വസ്തുക്കളുടെ സമീപത്ത് വച്ച് വളഞ്ഞു സഞ്ചരിക്കുമ്പോഴാണ് ഗ്രാവിറ്റേഷനൽ ലെൻസ് രൂപപ്പെടുന്നത്.
ഈ പ്രക്രിയയെ ഗ്രാവിറ്റേഷനൽ ലെൻസിങ്ങ് എന്നും പറയുന്നു.
ആൽബർട്ട് ഐൻസ്റ്റീനിന്റെ സാമാന്യ ആപേക്ഷിക സിദ്ധാന്തപ്രകാരമുള്ള ഒരു നിഗമനമാണ് ഇത്.
ഓറെസ്റ്റ് ഷ്വോൽസണാണ്‌ ഇത് ആദ്യമായി ചർച്ചാ വിധേയമാക്കിയെതെങ്കിലും, ഈ പ്രഭാവത്തിന്റെ കണ്ടുപിടിത്തം കൂടുതലും ഐൻസ്റ്റീനുമായി ബന്ധപ്പെട്ടാണിരിക്കുന്നത് 1936 അദ്ദേഹം പ്രസിദ്ധീകരിച്ച ഒരു ലേഖനത്തിൽ ഇതിനെ പറ്റി വിവരിച്ചിരുന്നു.
താരാപഥ കൂട്ടങ്ങൾ ഈ പ്രഭാവം വഴി ഗ്രാവിറ്റേഷനൽ ലെൻസുകളായി വർത്തിക്കുമെന്ന് 1937 ൽ ഫ്രിറ്റ്സ് സ്വിക്കി വിശദീകരിച്ചു.
എന്നിരുന്നാലും 1979 ലാണ്‌ ഇത് നിരീക്ഷണത്തിലൂടെ തെളിയിക്കപ്പെട്ടത്.
വിവരണം വിദൂരവസ്തുവിൽ നിന്നുള്ള പ്രകാശം പിണ്ഡമേറിയ വസ്തുവിനു സമീപത്തുവച്ച വളയുന്നു.
ഓറഞ്ച് വര സൂചിപ്പിക്കുന്നത് സ്രോതസ്സ് എവിടെ കാണപ്പെടുമെന്നാണ്.
വെള്ള വര സ്രോതസ്സിൽ നിന്നും വരുന്ന പ്രകാശത്തിന്റെ യഥാർത്ഥപാത കാണിക്കുന്നു.
അത്യധികം പിണ്ഡമുള്ള വസ്തുക്കൾ സ്ഥലകാലത്തിൽ(space-time) വളരെയധികം സ്വാധീനം ചെലുത്തുന്നു.
അടുത്തുള്ള എന്തിനേയും അവ തന്നിലേക്ക് വലിച്ചടുപ്പിക്കുവാൻ ശ്രമിക്കും.
ഇങ്ങനെ അതിന്റെ പിറകിലെ പ്രകാശസ്രോതസ്സിൽ നിന്നും നിരീക്ഷകനിലേക്കുള്ള പ്രകാശത്തിന്റെ സഞ്ചാരപാഥയിൽ വരെ അവ വക്രത വരുത്തുന്നു.
ഇത് സ്രോതസ്സിൽ നിന്നും നിരീക്ഷകനിലേക്ക് പ്രകാശത്തിന് എത്തിചേരാനുള്ള സമയത്തിൽ മാറ്റം വരുത്തുന്നു അതുവഴി പിന്നിലെ പ്രകാശ സ്രോതസ്സിന്റെ ചിത്രം വലുതാകുവാനും വികലമാകാനും കാരണമാകുന്നു.
സ്ഫടിക ലെൻസുകളിൽ നിന്നും വിഭിന്നമായി ഇതിൽ പ്രകാശത്തിന് കൂടുതൽ വളവുണ്ടാകുക അതുമായി അകലം കുറഞ്ഞിരിക്കുമ്പോഴാണ്‌, അകന്നിരിക്കുമ്പോൾ വളവ് കുറവായിരിക്കും.
കൂടാതെ ഗ്രാവിറ്റേഷനൽ ലെൻസുകൾക്ക് ഒരു നിശ്ചിത ഫോക്കസ് ബിന്ദു ഇല്ല പകരം ഫോക്കസ് രേഖയാണ്‌ ഉണ്ടാവുക.
സ്രോതസ്സ്, പിണ്ഡമേറിയ വസ്തു, നിരീക്ഷകൻ എന്നിവ ഒരേ രേഖയിൽ തന്നെയാകുമ്പോൾ പ്രകാശസ്രോതസ്സിനെ പിണ്ഡമേറിയ വസ്തുവിനു പിന്നിൽ ഒരു വളയമായി കാണപ്പെടും.
ഈ പ്രഭാവം ആദ്യമായി പ്രവചിച്ചത് സെന്റ് പീറ്റർസ്ബർഗിലെ ഭൗതികജ്ഞനായ ഓറെസ് ഷ്വോൽസണാണ്‌, 1936 ൽ ആൽബർട്ട് ഐൻസ്റ്റീൻ ഇത് സൈദ്ധാന്തികമായി സ്ഥിതീക്കരിക്കുകയും ചെയ്തു.
ഇതിനെ ഐൻസ്റ്റീൻ വളയം എന്നു വിളിക്കാറുണ്ട്, ഷ്വോൽസൺ ഇങ്ങനെ രൂപപ്പെടുന്ന വളയത്തിന്റെ അളവുകളെത്രയാണെന്ന് വിശദീകരിച്ചില്ലായിരുന്നു.
സ്രോതസ്സും ലെൻസും വീക്ഷകനും നേരേഖയിലല്ലാതെ വന്നാൽ സ്രൊതസ്സ് ലെൻസിനു ചുറ്റിലും വക്രമായ ആകൃതിയിൽ കാണപ്പെടും.
ചിലപ്പോൾ നിരീക്ഷകൻ സ്രോതസ്സിന്റെ ഒന്നിൽ കൂടുതൽ ചിത്രങ്ങൾ കാണുകയും ചെയ്യും, ഇങ്ങനെയുള്ളതിന്റെ എണ്ണവും ആകൃതിയുമെല്ലാം നിരീക്ഷകൻ, ലെൻസ്, സ്രോതസ്സ് എന്നിവയുടെ സ്ഥാനം, ലെൻസായി പ്രവർത്തിക്കുന്ന വസ്തുവിന്റെ ആകൃതി തുടങ്ങിയവയുമായി ബന്ധപ്പെട്ടിരിക്കും.
മൂന്നുതരത്തിലുള്ള ഗ്രാവിറ്റേഷനൽ ലെൻസിങ്ങുകളുണ്ട്.
ശക്ത ലെൻസിങ്ങ് ഇതിൽ വക്രതകൾ പെട്ടെന്ന് മനസ്സിലാകും.
ഐൻസ്റ്റീൻ വളയങ്ങൾ, വക്രങ്ങൾ, ഒന്നിൽ കൂടുതൽ ചിത്രങ്ങൾ എന്നിവ ഇതിൽ കാണപ്പെടുന്നു.
ദുർബ്ബല ലെൻസിങ്ങ് ഇതിൽ വികലമായത് അത്ര പ്രകടമായിരിക്കില്ല.
കൂടുതൽ സ്രോതസ്സുകളിൽ നിന്നുള്ള പ്രകാശങ്ങൾ വിശകലനം ചെയ്യുന്നതിൽ നിന്നും മാത്രമേ ഇങ്ങനെയുള്ള അവസരത്തിൽ ഏകോദയ പ്രകാശങ്ങളിൽ സംഭവിക്കുന്ന വികലത മനസ്സിലാക്കുവാൻ സാധ്യമാവൂ.
ഇതിൽ ലെൻസിന്റെ പിണ്ഡകേന്ദ്രത്തിനു ലംബമായ ദിശയിൽ പിന്നിലുള്ള വസ്തുവിന്റെ ചിത്രം വലിച്ചു നീട്ടപ്പെട്ട രീതിയിലായിരിക്കും കാണപ്പെടുക.
സൂക്ഷ്മ ലെൻസിങ്ങ് ഇതിൽ പിന്നിൽ നിന്നുള്ള വസ്തുക്കളുടെ ചിത്രത്തിൽ അവയുടെ ആകൃതിയിൽ വികലത കാണപ്പെടുകയില്ല പക്ഷെ സമയത്തിനനുസരിച്ച് അവയിൽ നിന്നും ലഭിക്കുന്ന പ്രകാശത്തിന്റെ അളവിൽ വ്യത്യാസം കാണപ്പെടുന്നു.
ചില അവസരത്തിൽ ലെൻസും പിന്നിലെ വസ്തുവും ക്ഷീരപഥത്തിൽ തന്നെയാവാം മറ്റ് ചിലപ്പോൾ അവ മറ്റ് താരാപഥങ്ങളിലോ വിദൂരമായ ക്വാസാറുകളോ ആകാവുന്നതാണ്‌.
അനുകരണം ഗ്രാവിറ്റേഷനൽ ലെൻസിങ്ങിന്റെ ഒരു അനുകരണം (ഒരു താരാപഥം പിന്നിലായ അവസ്ഥയിൽ തമോദ്വാരം കടന്നുപോകുന്നു).
ഒരു തമോദ്വാരം പിന്നിലെ താരാപഥത്തെ കടന്നു പോകുമ്പോൾ സംഭവിക്കുന്ന ഗ്രാവിറ്റേഷനൽ ലെൻസിങ്ങിന്റെ അനുകരണം ഇടതുവശത്ത് കാണിച്ചിരിക്കുന്നു.
താരാപഥത്തിന്റെ പ്രതിബിംബം തമോദ്വാരത്തിന്റെ ഐൻസ്റ്റീൻ വ്യാസാർദ്ധത്തിൽ താരാപഥത്തിനെതിർവശത്തായി കാണപ്പെടുന്നു.
പ്രധാന ചിത്രം തമോദ്വാരത്തിനോടടുക്കുമ്പോൾ പ്രതിബിംബം വലുതാകുന്നു (ഐൻസ്റ്റീൻ വളയത്തിനകത്തു തന്നെ).
രണ്ടിന്റേയും പ്രതല ദ്യോതി ഒരേ അളവിലായി കാണുന്നു, പക്ഷെ അവയുടെ കോണീയ വലിപ്പം വ്യത്യസപ്പെടുന്നു, അതുവഴി വിദൂരതയിലെ നിരീക്ഷകന് താരാപഥത്തിന്റെ ല്യൂമിനോസിറ്റിയുടെ ഉച്ചത വർദ്ധിച്ചതായി കാണപ്പെടുന്നു.
ഏറ്റവും കൂടുതൽ ഉച്ചത കാണപ്പെടുന്നത് താരാപഥം തമോദ്വാരത്തിന്റെ നേരേ പിറകിലായിരിക്കുന്ന അവസരത്തിലായിരിക്കും.
അവലംബം ↑ Gravity Lens - Part 2 (Great Moments in Science, ABS Science)
ഗ്രാമേഴ്സി പാർക്ക് ഇംഗ്ലീഷ് വിലാസം https://ml.wikipedia.org/wiki/Gramercy_Park
യുണൈറ്റഡ് സ്റ്റേറ്റ്സിലെ ന്യൂ യോർക്ക് നഗരത്തിലെ മൻഹട്ടനിലെ ചെറിയ സ്വകാര്യ പാർക്കും ഗ്രാമേഴ്സി എന്നറിയപ്പെടുന്ന അതിന്റെ ചുറ്റുവട്ടവും കൂടിചേർത്ത് ഗ്രാമേഴ്സി പാർക്ക് എന്നറിയപ്പെടുന്നു.
ചിത്രശാല Around the Park "19-ആം നൂറ്റാണ്ടിലെ അമേരിക്കയിലെ ഏറ്റവും വൈവിധ്യമാർന്ന വാസ്തുശില്പികളിൽ ഒരാൾ ആയ അലക്സാണ്ടർ ജാക്സൺ ഡേവിസ് , രൂപകൽപ്പന ചെയ്ത #3 4: ഗ്രീക്ക് റിവൈവൽ ടൗൺ‌ഹൗസുകളുടെ വാതിൽ‌വഴികൾ, #15: സാമുവൽ ജെ. ടിൽഡന്റെ മുൻ ഭവനമായ നാഷണൽ ആർട്സ് ക്ലബ്, ടിൽഡന് വേണ്ടി കാൽവർട്ട് വോക്സ് പുനർനിർമ്മിച്ചു ഗ്രാമെർസി പാർക്ക് സൗത്ത്, 1845-ൽ നിർമ്മിക്കുകയും 1887-ൽ സ്റ്റ്യൂവെസന്റ് ഫിഷിനായി പുനർനിർമ്മിക്കുകയും ചെയ്തു. ബ്രോഡ്‌വേയിൽ ജോലി ചെയ്യുന്നതിനിടെയാണ് ജോൺ ബാരിമോർ ഇവിടെ താമസിച്ചിരുന്നത്. #28: അണ്ടർഗ്രൗണ്ട് റെയിൽ‌റോഡിലെ ഒരു ക്വേക്കർ മീറ്റിംഗ് ഹൗസായിരുന്നു ബ്രദർഹുഡ് സിനഗോഗ് ട്രാവലേഴ്‌സ് എയ്ഡ് സൊസൈറ്റി സഭയുടെ പ്രവർത്തനത്തിൽ നിന്ന് വളർന്നു. #36: ആദ്യകാല അപ്പാർട്ട്മെന്റ് കെട്ടിടം (1905), ഇതിനെ ഒരിക്കൽ "ഗ്രാമെർസി ക്ലബ് ഹൗസ്" എന്ന് വിളിച്ചിരുന്നു ജെയിംസ് റിലേ ഗോർഡൻ രൂപകൽപ്പന ചെയ്തത് Around the neighborhood Italianate townhouses on East 18th Street (1853), with cast-iron verandas reminiscent of the French Quarter of New Orleans . The former Children's Court, now part of Baruch College of CUNY Steeple of Epiphany Roman Catholic Church  "The most positive modernist religious statement on Manhattan Island to date.
" Pete's Tavern, where urban legend has it that O. Henry wrote " The Gift of the Magi ", was formerly the Portman Hotel. A converted carriage house on East 19th Street between Irving Place and Third Avenue , a block often referred to as "Block Beautiful" ഇതും കാണുക List of neighborhoods in Manhattan അവലംബം
കൂടുതൽ വായനയ്ക്ക് "Samuel B. Ruggles, Founder Of Gramercy Park" , Antiques Digest , reprinted.
Originally published 1921.
Brooks, Gladys (1958) Gramercy Park: Memories of a New York Girlhood New York: Dutton Klein, Carole (1987) Gramercy Park: An American Bloomsbury New York: Houghton Mifflin Pine, John B. (1921) The Story of Gramercy Park: 1831-1921 New York: Gramercy Park Association പുറം കണ്ണികൾ Gramercy Park in the NYC Insider: an Insider's Guide to New York City Archived 2011-07-17 at the Wayback Machine .
"Gramercy Park Historic District and Extension" map at nyc.gov "Proposed Gramercy Park Historic District Extension" Archived 1999-11-16 at the Wayback Machine .
on the Gramercy Neighborhood Associates website Gramercy Park on Citysearch NYC Archived 2007-12-24 at the Wayback Machine .
History of the Gramercy Park Hotel Archived 2008-05-31 at the Wayback Machine .
Images New York Architecture Images- SEARCH- gramercy park, kips bay recent photos of Gramercy Park Archived 2021-01-03 at the Wayback Machine .
ഗ്രാസിം ഫാക്ടറി ഇംഗ്ലീഷ് വിലാസം https://ml.wikipedia.org/wiki/Grasim_Factory
കോഴിക്കോട് ജില്ലയിൽ മാവൂർ എന്ന സ്ഥലത്ത് പ്രവർത്തിച്ചിരുന്ന ഒരു വ്യവസായസ്ഥാപനമാണ് ഗ്രാസിം ഫാക്ടറി .
1960-കളിൽ ആരംഭിച്ച സമയത്ത് ഇതിന്റെ പേര് മാവൂർ ഗ്വാളിയർ റയോൺസ് ഫാക്ടറി എന്നായിരുന്നു.
ബിർള സ്ഥാപിച്ച ഫാക്ടറിയിൽ പൾപ്പും ഫൈബറുമായിരുന്നു ഉത്പാദിപ്പിച്ചിരുന്നത്.
കേരളത്തിലെ ആദ്യ മന്ത്രിസഭയുടെ കാലത്താണ് വ്യവസായത്തിനായി ഭൂമി കൈമാറപ്പെട്ടത്.
ഫാക്ടറിക്കൊപ്പം സ്കൂളുകൾ ആശുപത്രി, പോലീസ് സ്റ്റേഷൻ എന്നിവ സ്ഥാപിക്കപ്പെട്ടതോടെ പ്രദേശത്തിന്റെ മുഖച്ഛായതന്നെ അതിവേഗം മാറുകയുണ്ടായി.
പ്രദേശത്തെ പരിസ്ഥിതിമലിനീകരണത്തിന്റെ പ്രധാന കാരണങ്ങളിലൊന്ന് ഈ ഫാക്ടറിയുടെ മാലിന്യങ്ങളായിരുന്നു.
ലാഭം സംബന്ധിച്ച ആശങ്കകൾ ചൂണ്ടിക്കാട്ടി ഫാക്ടറി മാനേജ്മെന്റ് മലിനീകരണ നിയന്ത്രണനടപടികൾ കൈക്കൊണ്ടിരുന്നില്ല.
സംസ്ഥാന സർക്കാർ 1978-ൽ ഫാക്ടറി ഏറ്റെടുത്തിരുന്നുവെങ്കിലും ടെക്സ്റ്റൈൽസ് കേന്ദ്രവിഷയമായതിനാൽ കോടതി ഈ നടപടി റദ്ദാക്കുകയുണ്ടായി.
പതിറ്റാണ്ടുകൾ ഇവിടെ പ്രവർത്തിച്ച ഫാക്ടറി 2001-ൽ പൂട്ടപ്പെടുകയാണുണ്ടായത്.
1985-ൽ ഗ്രാസിം മൂന്ന് വർഷത്തേയ്ക്ക് അടച്ചിടുകയുണ്ടായി.
ഇത് പ്രദേശത്തിന്റെ സാമ്പത്തികസ്ഥിതിയിൽ വലിയ ആഘാതമാണുണ്ടാക്കിയത്.
മാവൂരിലെ 11 ആത്മഹത്യകൾക്ക് ഈ അടച്ചിടൽ കാരണമായി എന്ന് ആരോപണമുണ്ട്.
1988-ൽ കേരള സർക്കാർ ഫാക്ടറി നടത്തുന്നതിനായി കൂടുതൽ ഇളവുകൾ പ്രഖ്യാപിക്കുകയും ഫാക്ടറി വീണ്ടും തുറന്ന് പ്രവർത്തിക്കാനാരംഭിക്കുകയും ചെയ്തു.
തൊഴിൽ പ്രശ്നവും മലിനീകരണപ്രശ്നവും ഉൾപ്പെടെയുള്ള സംഭവവികാസങ്ങളെത്തുടർന്ന് 2001-ൽ ഫാക്ടറി പ്രവർത്തനമവസാനിപ്പിച്ചു.
3000-ഓളം ആ‌ൾക്കാർക്ക് ഇതിലൂടെ തൊഴിൽ നഷ്ടപ്പെട്ടു.
ഭൂമിയുടെ നിയന്ത്രണം ഇപ്പോഴും ബിർള വ്യവസായ ഗ്രൂപ്പിനാണ്.
കേരളസർക്കാർ ഇവിടെ പരിസ്ഥിതിസൗഹാർദ്ദപരമായ വ്യവസായ ഹബ് സ്ഥാപിക്കാനുദ്ദേശിക്കുന്നുണ്ട്.
കേരളത്തിലെ ആദ്യ മന്ത്രിസഭയുടെ കാലത്താണ് ഇവിടെ പൾപ്പ് വ്യവസായത്തിനായി ഭൂമി ഏറ്റെടുത്ത് സർക്കാർ ബിർള വ്യവസായ ഗ്രൂപ്പിന് കൈമാറിയത്.
238.41
ഏക്കർ ഭൂമി പാട്ടത്തിനും 82 ഏക്കർ ഭൂമി സ്വതന്ത്രാവകാശവുമായി ആകെ 320.41 ഏക്കർ ഭൂമിയാണ് മാവൂർ ഗ്വാളിയാർ റയോൺസ് ഫാക്ടറിക്കുള്ളത്.
തൊഴിലാളി സംഘടനകൾ
എ.ഐ.ടി.യു.സി. , സി.ഐ.ടി.യു. , ബിർളകൂട്ടം എന്നിങ്ങനെ പല തൊഴിലാളി സംഘടനകൾ ഇവിടെ പ്രവർത്തിച്ചിരുന്നു.
പ്രവർത്തനകാലത്ത് ചാലിയാർ പുഴ ഫാക്ടറിയിൽ നിന്നു പുറം തള്ളിയ വിഷവസ്തുക്കൾ മൂലം മലിനപ്പെട്ടിരുന്നു.
ഇത് പുഴയോരത്ത് താമസിക്കുന്നവർക്ക് കാൻസറിന് കാരണമാകുന്നുണ്ട് എന്ന അഭിപ്രായമുണ്ട്.
ഇൻഡ്യയിൽ ഏറ്റവുമധികം കാൻസർ രോഗികളുണ്ടായ പരിസരമലിനീകരണം ഇതായിരുന്നുവെന്ന് അഭിപ്രായമുണ്ട്.
മാലിന്യങ്ങൾ പുഴയിലേക്ക് തള്ളിയത് മൂലം പുഴയിലെ ജൈവഘടനക്കും അജൈവ ഘടനക്കും കോട്ടം തട്ടി.
കൂടാതെ പുഴയിലെ ജീവികൾക്കും മത്സ് ങ്ങൾക്കും വൻതോതിലുള്ള നാശം സംഭവിച്ചു കെ.എ. റഹ്മാന്റെ നേതൃത്വത്തിൽ ആരംഭിച്ച ചാലിയാർ സംരക്ഷണ സമിതി ഗ്രാസിം ഫാക്ടറിക്കെതിരായ സമരത്തിന്റെ മുൻനിരയിലുണ്ടായിരുന്നയാളാണ്.
ഗ്രാസിക്സാലസ് ക്വൻഗി ഇംഗ്ലീഷ് വിലാസം https://ml.wikipedia.org/wiki/Gracixalus_quangi
കിളിനാദത്തോട് സമാനമായ ശബ്ദം പുറപ്പെടുവിക്കുന്ന ഒരിനം തവളയാണ് ഗ്രാസിക്സാലസ് ക്വൻഗി ( ശാസ്ത്രീയനാമം : Gracixalus quangi ) .
വടക്കൻ വിയറ്റ്നാമിലാണ് ഇവ കാണപ്പെടുന്നത്.
ഇവിടെ സമുദ്ര നിരപ്പിൽ നിന്നും 2000 മുതൽ 4265 അടിവരെ ഉയർന്ന കാടുകളിലാണ് ഇവയുടെ വാസം.
പൂ ഹോട്ട് എന്ന പ്രദേശത്താണ് ഈ ഇനം തവളകളെ ആദ്യമായി കണ്ടെത്തിയത്.
2.5 മില്ലിമീറ്ററിൽ താഴെ മാത്രം വലിപ്പമുള്ള കൂർത്തു നിൽക്കുന്ന തലയാണ് ഇവയുടെ പ്രത്യേകത.
തവളകൾക്ക് ഒലിവ് പച്ച നിറമാണ്.
കൈകളുടെയും കാലുകളുടെയും ഉൾഭാഗം ഇളം മഞ്ഞ നിറത്തിലും കാണപ്പെടുന്നു.
ശരീരത്തിന്റെ അടിഭാഗം വെള്ളനിറത്തിലാണ്.
ഇവിടെ നിന്നും വശങ്ങളിലേക്ക് ഇളം പച്ചനിറം പടർന്നു നിൽക്കുന്നു.
തവളയുടെ പുറം ഭാഗത്ത് വശങ്ങളോട് ചേർന്ന് തവിട്ട് അല്ലെങ്കിൽ കറുപ്പ് നിറത്തിൽ കുത്തുകളും ഉണ്ട്.
ആൺ തവളകൾക്ക് ഏകദേശം 21 മുതൽ 27.3 മില്ലിമീറ്റർ വരെയും പെൺ തവളകൾക്ക് 26.8 മുതൽ 27.3 മില്ലിമീറ്റർ വരെയും നീളം വെയ്ക്കുന്നു .
കിളിനാദത്തോട് സാമ്യമുള്ള ശബ്ദം ഉണ്ടാക്കാനായി പ്രത്യേക തരത്തിലുള്ള ശബ്ദ അറകൾ ഇവയ്ക്കുണ്ട്.
ഈ ശബ്ദസഹായത്താൽ ഇവ ശത്രുക്കളെ കബളിപ്പിച്ച് രക്ഷ നേടുന്നു.
അവലംബം {{ cite web }} : Check date values in: | accessdate= ( help ) വിക്കിസ്പീഷിസിൽ Gracixalus quangi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഗ്രാവിഡിറ്റിയും പാരിറ്റിയും
ജീവശാസ്ത്രത്തിലും ഹ്യൂമൻ മെഡിസിനിലും ഗ്രാവിഡിറ്റിയും പാരിറ്റിയും എന്നത് ഒരു സ്ത്രീ എത്ര തവണ ഗർഭിണിയായിരിക്കുന്നുവോ (ഗ്രാവിഡിറ്റി) ഗർഭാവസ്ഥയെ പ്രസവിക്കാൻ തക്കതായ ഒരു അവസ്ഥയിലേക്ക് എത്തിക്കുന്നതിനേയും (പാരിറ്റി) സൂചിപ്പിക്കുന്നു .
ഈ പദങ്ങൾ സാധാരണയായി സ്ത്രീയുടെ പ്രസവ ചരിത്രത്തിന്റെ കൂടുതൽ വിശദാംശങ്ങൾ സൂചിപ്പിക്കാൻ, ചിലപ്പോൾ അധിക നിബന്ധനകൾക്കൊപ്പം ഉപയോഗിക്കുന്നു.
ഗർഭാവസ്ഥയുടെ ഫലം പരിഗണിക്കാതെ, ഒരു സ്ത്രീ എത്ര തവണ ഗർഭിണിയാണ് അല്ലെങ്കിൽ ഗർഭിണിയായിരുന്നുവെന്ന് ഗ്രാവിഡ സൂചിപ്പിക്കുന്നു.
നിലവിലുള്ള ഗർഭധാരണം, എന്തെങ്കിലും ഉണ്ടെങ്കിൽ, ഈ കണക്കിൽ ഉൾപ്പെടുത്തിയിട്ടുണ്ട്.
ഒന്നിലധികം ഗർഭധാരണം (ഉദാ, ഇരട്ടകൾ, ട്രിപ്പിൾസ് മുതലായവ) 1 ആയി കണക്കാക്കുന്നു.
പാരിറ്റി, അല്ലെങ്കിൽ "പാരാ", ഗർഭധാരണം സാധ്യമായ ഗർഭാവസ്ഥയിൽ എത്തിയ ജനനങ്ങളുടെ (ജീവനുള്ള ജനനങ്ങളും മരിച്ച ജനനങ്ങളും ഉൾപ്പെടെ) സൂചിപ്പിക്കുന്നു.
ഒന്നിലധികം ഗർഭധാരണം (ഉദാ, ഇരട്ടകൾ, ട്രിപ്പിൾസ് മുതലായവ) ഗർഭാവസ്ഥയിലുള്ള പ്രായത്തിലേക്ക് കൊണ്ടുപോകുന്നത് ഇപ്പോഴും 1 ആയി കണക്കാക്കപ്പെടുന്നു.
ഗർഭഛിദ്രങ്ങൾ അല്ലെങ്കിൽ ഗർഭം അലസലുകൾ ഉൾപ്പെടെ, ഏതെങ്കിലും കാരണത്താൽ ഗർഭാവസ്ഥയുടെ പ്രായത്തിന് മുമ്പ് നഷ്ടപ്പെട്ട ഗർഭധാരണങ്ങളുടെ എണ്ണമാണ് അബോർട്ടസ്.
ഗർഭം നഷ്ടപ്പെട്ടിട്ടില്ലാത്തപ്പോൾ ഗർഭച്ഛിദ്രം എന്ന പദം ചിലപ്പോൾ ഒഴിവാക്കപ്പെടും.
ഗ്രാവിറ്റി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Gravity_(film)
2013-ൽ പുറത്തിറങ്ങിയ ഒരു ബ്രിട്ടീഷ്-അമേരിക്കൻ ത്രിമാന ശാസ്ത്ര കൽപ്പിതകഥാ ചലച്ചിത്രമാണ് ഗ്രാവിറ്റി .
ബഹിരാകാശത്ത് തകരാറിലാകുന്ന ഒരു സ്പേസ് ഷട്ടിലിലെ സഞ്ചാരികളുടെ ഭൂമിയിലേക്ക് തിരികെയെത്താനുള്ള ശ്രമമാണ് ഈ ചലച്ചിത്രത്തിന്റെ ഇതിവൃത്തം.
വിതരണം ചെയ്തിരിക്കുന്ന ഗ്രാവിറ്റിയുടെ സംവിധാനം നിർവഹിച്ചിരിക്കുന്നത് അൽഫോൺസോ ക്വാറോൺ ആണ്.
കൂടാതെ നിർമ്മാണം, തിരക്കഥ, ചിത്രസംയോജനം എന്നിവയിലും ക്വാറോൺ പങ്കാളിയാണ്.
സാന്ദ്ര ബുള്ളോക്ക് , ജോർജ്ജ് ക്ലൂണി എന്നിവരാണ് ഈ ചിത്രത്തിലെ അഭിനേതാക്കൾ.
2013 ആഗസ്റ്റിലെ 70ആം വെനീസ് ചലച്ചിത്രമേളയുടെ പ്രദർശന ചിത്രമായിരുന്നു ഗ്രാവിറ്റി.
പിന്നീട് 3 ദിവസങ്ങൾക്ക് ശേഷം ടെലൂറൈഡ് ചലച്ചിത്രമേളയിലും പ്രദർശിപ്പിച്ചു.
പ്രേക്ഷകരുടെയും നിരൂപകരുടെയും പ്രശംസ നേടിയ ഈ ചിത്രം മികച്ച സംവിധായകന്റേതടക്കം 7 അക്കാഡമി അവാർഡുകൾ നേടി.
2014-ലെ ക്രിട്ടിക്സ് ചോയ്സ് അവാർഡുകളിൽ ഏഴ് പുരസ്ക്കാരങ്ങളും മികച്ച സംവിധായകനുള്ളതടക്കം ആറ് ബാഫ്റ്റ പുരസ്ക്കാരങ്ങളും ഈ ചിത്രത്തിന് ലഭിച്ചു.
എസ്റ്റിഎസ്-157 എന്ന ബഹിരാകാശ ദൗത്യമാണ് ഈ ചലച്ചിത്രത്തിന്റെ പശ്ചാത്തലം.
ഇതിനായി എക്സ്പ്ലോറർ എന്ന സ്പേസ് ഷട്ടിലിൽ ആദ്യമായി ബഹിരാകാശത്ത് എത്തിയ വൈദ്യശാസ്ത്ര എഞ്ചിനീയറാണ് ഡോ. റയാൻ സ്റ്റോൺ.
അവരെ സഹായിക്കാൻ പരിചയ സമ്പന്നനായ ബഹിരാകാശ യാത്രികൻ മാറ്റ് കോവാൽസ്കിയും കൂടെയുണ്ട്.
ഹബിൾ ബഹിരാകാശ ദൂരദർശിനി നന്നാക്കാൻ ശ്രമിക്കുന്നതിനിടെ അവർക്ക് ദൗത്യ നിയന്ത്രണ കേന്ദ്രമായ ഹൂസ്റ്റണിൽ നിന്ന് ഒരപായ സന്ദേശം ലഭിക്കുന്നു.
കാലാവധി തീർന്ന ഒരു കൃത്രിമോപഗ്രഹത്തിനെ ഒരു റഷ്യൻ റോക്കറ്റ് ഇടിച്ചെന്നും തുടർന്നുണ്ടായ ചെയിൻ റിയാക്ഷൻ വഴി ബഹിരാകാശത്ത് അവശിഷ്ടങ്ങളുടെ ഒരു മേഘം രൂപപ്പെട്ടിട്ടുണ്ടെന്നായിരുന്നു അത്.
തുടർന്ന് ദൗത്യം നിർത്തി വെക്കാനും തിരികെ മടങ്ങാനും ഹൂസ്റ്റണിൽ നിന്ന് നിർദ്ദേശം ലഭിക്കുന്നു.
എന്നാൽ വളരെ വേഗത്തിൽ വന്ന കൃത്രിമോപഗ്രഹ അവശിഷ്ടങ്ങൾ എക്സ്പ്ലോററിലും ഹബിളിലും ഇടിക്കുകയും ഡോ. സ്റ്റോൺ ഷട്ടിലിൽ നിന്ന് വേർപ്പെടുകയും ചെയ്യുന്നു.
ബഹിരാകാശത്ത് ദൂരേക്ക് പോയ സ്റ്റോണിനെ കൊവാൽസ്കി കണ്ടെത്തുന്നു.
അവർക്ക് ഹൂസ്റ്റണുമായുള്ള ബന്ധം നഷ്ടപ്പെടുന്നു.
അവർ ഷട്ടിലിലേക്ക് തിരിക്കുന്നു.
പക്ഷേ ഷട്ടിൽ തകർന്നതായും അതിലുള്ളവർ മരണപ്പെട്ടതായും കാണപ്പെടുന്നു.
ശേഷം അവർ അന്താരാഷ്ട്ര ബഹിരാകാശ നിലയത്തിലേക്ക് (ഐഎസ്എസ്) സഞ്ചരിക്കുന്നു.
സഞ്ചാരത്തിനിടക്ക് അവർ സ്റ്റോണിനെകുറിച്ചും സ്റ്റോണിന്റെ മകളെ കുറിച്ചും സംസാരിക്കുന്നു.
ഐഎസ്എസിലേക്ക് കയറാൻ ശ്രമിക്കുന്നതിനിടയിൽ കൊവാൽസ്കിയെ സ്റ്റോണിന് നഷ്ടമാകുന്നു.